Държавен вестник, бр. 89, 2016 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  89
Чл. 11. (1) Пътни превозни средства, пред­
назначени за теглене на полуремаркета, се 
считат за пътни превозни средства, пред­
назначени за превоз на товари с над 2 оси, 
независимо от броя на осите и от това дали 
полуремаркето е прикачено, или не.
(2) В случаите, когато пътно превозно 
средство по чл. 10а, ал. 7, т. 2 от Закона за 
пътищата, без тези, предназначени за превоз 
на пътници, се движи с прикачено ремарке, 
потребителят е длъжен да заплати допъл­
нителна винетна такса, като закупи втора 
винетка по чл. 9, ал. 2 за същата категория 
пътно превозно средство, независимо от броя 
на осите на ремаркето, за срока на ползване 
на републиканските пътища от пътното пре­
возно средство с прикаченото ремарке.
Чл. 12. (1) Винетният стикер е удостове­
рителен знак, който се залепва на мястото, 
определено в чл. 13, т. 1, в превозното средство, 
за което е предназначен, и неговото наличие е 
основание за допускане на съответното превоз­
но средство до движение по републиканските 
пътища на Република България или до техни 
участъци, определени от Министерския съвет.
(2) Водачите на моторни превозни средства 
са длъжни незабавно да свалят винетните 
стикери с изтекъл срок.
Чл. 13. Винетката се състои от две части:
1. първата част е оформена за еднократно 
залепване в долния десен ъгъл на вътрешната 
страна на предното стъкло на пътното превозно 
средство и е осигурена срещу фалшифициране 
със защитни знаци; тя има и предназначени­
ето да удостоверява плащането на винетната 
такса пред контролните органи;
2. втората част във вид на талон се съхра­
нява от водача на пътното превозно средство 
и служи за доказателство за платена винетна 
такса при издаване на безплатен винетен 
стикер в случаите на счупване или кражба 
на предното стъкло на автомобила, както и 
при производствен дефект на винетния стикер.
Чл. 14. (1) Винетните стикери се различават 
в зависимост от вида на пътното превозно 
средство, за което са предназначени, както и от
периода, за който е платена винетната такса.
(2) Валидна е тази винетка, която съответ­
ства на вида на пътното превозно средство, на 
което е поставена, и чийто срок на действие 
съвпада с периода на ползване по чл. 9, ал. 2, 
и която съдържа всички реквизити, които се 
изискват за графичното оформяне на винетките.
Чл. 15. Председателят на управителния 
съвет на Агенция „Пътна инфраструктура“ 
одобрява със заповед графичното оформление 
на различните групи и видове винетки. Запо­
ведта за графичното оформление на различ­
ните групи и видове винетки за съответната 
година се обнародва в „Държавен вестник“ 
в срок до 30 ноември на предходната година.
Чл. 16. Валидизацията на месечната, сед­
мичната и дневната винетка представлява 
маркировка, направена с механично ус­
тройство на предвидените за това места, в 
съответствие с годината, месеца и датата, от 
които стартира валидността на винетката, 
в зависимост от категорията на превозното 
средство и продължителността на валидност.
Чл. 17. Валидизацията на месечните, сед­
мичните и дневните винетки се извършва от 
продавача въз основа на данните за вида на 
превозното средство и периода на валидност 
на винетката, предоставени от платеца на 
негова собствена отговорност.
Чл. 18. Запазването на целостта на винет­
ния стикер, съответстваща на категорията на 
превозното средство и на продължителността 
на валидност, както и на втората част съгласно 
чл. 13, е задължение на водача на превозното 
средство.
Чл. 19. Винетки могат да се закупуват 
от централната администрация и от област­
ните пътни управления на Агенция „Пътна 
инфраструктура“, от специализираното зве­
но на Агенция „Митници“ на граничните 
контролно-пропускателни пунктове или от 
дистрибутори въз основа на сключен договор 
с Агенция „Пътна инфраструктура“.
Чл. 20. (1) Когато при напускане на страната 
се установи, че чуждестранен потребител е 
превишил периода на ползване на републи­
канските пътища, за който е заплатил винетна 
такса, той е длъжен да заплати стойността 
на винетката за превишения период, но не 
по-малко от стойността на винетната такса 
за най-краткия срок за съответната категория 
пътно превозно средство.
(2) Когато при напускане на страната се 
установи, че местен потребител не е заплатил 
винетна такса, той задължително заплаща 
стойността на винетната такса за най-краткия 
срок за съответната категория пътно превозно 
средство, освен когато постоянният адрес на 
потребителя е в населеното място, на чиято 
територия се намира съответният граничен 
пункт.
Г л а в а  т р е т а
УСЛОВИЯ И РЕД ЗА СЪБИРАНЕ НА ТАК­
СИ ЗА ПОЛЗВАНЕ НА СЪОРЪЖЕНИЯ
Чл. 21. Пътно превозно средство има право 
да преминава по съоръженията, изброени в 
списъка по чл. 10, ал. 4 от Закона да пътищата, 
само срещу заплащане от водача на такса за 
ползване на съоръжения.
Чл. 22. (1) Таксата за ползване на съо­
ръжения по чл. 21 се заплаща от водача на 
пътното превозно средства в левове.
(2) Водачите на чуждестранни пътни пре­
возни средства могат да заплащат таксата по 
ал. 1 и в евро.
Чл. 23. В случаите, когато Министерският 
съвет в съответствие с чл. 11, ал. 1 от Закона 
за пътищата предвиди права на концесионер 
да събира и да придобива в собственост по­
стъпленията от таксите за ползване на съоръ­
жения от списъка по чл. 10, ал. 4 от Закона 
за пътищата, дейностите по изграждането, 
въвеждането в експлоатация на системата 
от съоръжения и технологично оборудване,